कूड़ेदान हैं नहीं, प्राइवेट रेहड़ी वालों से कूड़ा उठवाया जा रहा
कहनेको वीआईपी क्षेत्र, लेकिन घरों का कचरा बाहर निकालने के लिए लोग रहते हैं पूरा दिन परेशान। कोई प्राइवेट रेहड़ी वालों पर मासिक सौ से दो सौ रुपए खर्च करता है तो कोई रात को मौका देख खाली प्लाटों में कूड़ा फेंक देता है। यह बदहाल व्यवस्था है पानीपत के हुडा सेक्टरों की। शहर में हुडा के सेक्टरों को बसे हुए काफी समय हो गया है, लेकिन एक भी सेक्टर में हुडा की ओर से कूड़ादान नहीं रखा गया। कूड़े की वजह से कहीं घरों में तकरार हो रही हैं तो कहीं पड़ोसियों में झगड़े का कारण कूड़ा बन रहा है। लोगों के बार-बार कहने के बावजूद हुडा अधिकारियों का इस ओर ध्यान नहीं जा रहा। एक ओर हुडा अधिकारी दावा करते हैं कि सेक्टरों में कूड़ेदान रखवा रखे हैं, वहीं सेक्टर निवासी कहते हैं कि जमीन पर तो खोज लिए अब पानी या हवा में रखे हों तो हमें पता नहीं।
रोहतक मंडल के अंदर हुडा की ओर से विकसित किए सेक्टरों में केवल पानीपत एकमात्र ऐसा शहर है, जहां के किसी भी सेक्टर में कूड़ेदान नहीं हैं। इसके आसपास के सभी शहरों सोनीपत, जींद, रोहतक और करनाल हर शहर के सेक्टरों में कूड़ेदान हैं। सोनीपत में प्रत्येक सेक्टर में दस-दस कूड़ेदान रखे गए हैं और सभी का कूड़ा प्रतिदिन सुबह सफाई कर्मचारी उठाकर ले जाते हैं। करनाल में प्रत्येक सेक्टर में पहले पांच-पांच कूड़ेदान रखे थे और तीन महीने पहले फिर से दस-दस कूड़ेदान रखे गए हैं।
कूड़ेदान होने से परेशानी
सेक्टरोंमें कूड़ेदान होने से लोगों की परेशानी बढ़ी हुई है। सभी सेक्टरों में लोगों ने अपने प्राइवेट रेहड़ी वाले रखे हुए हैं। ये घरों से प्रतिदिन कूड़ा जरूर ले जाते हैं लेकिन इसके लिए लोगों को प्रति महीना सौ से दो सौ रुपए देने पड़ते हैं। प्राइवेट रेहड़ी वाले घरों से कूड़ा तो ले जाते हैं, लेकिन आसपास के किसी अन्य सेक्टर के खाली प्लाॅट में ले जाकर डाल देते हैं।
परेशानी कम होने की बजाय बढ़ी : आजाद मलिक
सेक्टर24 आरडब्ल्यूए के प्रधान आजाद मलिक का कहना है कि सेक्टर में कूड़ेदान नहीं हैं। इसके चलते यहां घरों से एक रेहड़ी वाला कूड़ा लेकर जाता है जो प्रति महीना 150 रुपए लेता है। लेकिन वहीं कूड़ा फिर खाली प्लाटों में गिरा मिलता है। इससे हमारी परेशानी कम होने की जगह बढ़ गई है।
नए कूड़ेदान लगेंगे
हुडाइस्टेट अधिकारी विकास ढांडा का कहना है कि हमें करीब सात महीने पहले सेक्टरों में कुल 30 कूड़ेदान रखवाए थे, जिसमें से प्रत्येक सेक्टर को कूड़ेदान दिए गए थे। अब नए वर्ष पर दोबारा नए कूड़ेदान खरीद कर रखवाएंगे। इसके लिए सेक्टरों का दौरा करके जल्द ही लोकेशन तय करेंगे कि कहां-कहां कूड़ेदान रखें।
कई बार कर चुके हैं मांग
सेक्टर12 रेजिडेंट्स वेलफेयर एसोसिएशन के प्रधान ओपी शर्मा का कहना है कि सेक्टरों में कूड़ेदान रखवाने के लिए हुडा अधिकारियों से पिछले कई वर्षों से मांग कर रहे हैं। पिछले वर्ष 30 कूड़ेदान लाने की बात इस्टेट अधिकारी ने कही थी। लेकिन वो 30 कूड़ेदान भी अभी तक नहीं आए हैं। उसके बाद भी बार-बार अधिकारियों को कह चुके हैं लेकिन कोई सुनवाई नहीं हो रही।
पड़ोसियों का आपस में रोज होता हैं झगड़ा : बलदेव
सेक्टर25 रेजिडेंट्स वेलफेयर एसोसिएशन के प्रधान बलदेव का कहना है कि सेक्टर में कूड़ेदान नहीं होने से गंदगी की परेशानी तो बढ़ ही रही है, साथ में रोज झगड़े भी बढ़ रहे हैं। घरों में झगड़ा इस बात को लेकर होता है कि किस रात को कौन मौका देख खाली प्लॉट में कूड़ा फेंकेगा। वहीं पड़ोसियों का झगड़ा इस बात को होता है कि रात को किसने उसके मकान के पीछे खाली प्लॉट में कूड़ा फेंका। इसलिए सेक्टर में कूड़ादान नहीं होना हम सेक्टर निवासियों के लिए परेशानी का कारण बन चुका है।
hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva